হাওয়াই
হাওয়াই () মার্কিন যুক্তরাষ্ট্রের একটি অঙ্গরাজ্য। ১৯৫৯ সালে যুক্তরাষ্ট্রের ৫০তম (ও এখন পর্যন্ত সর্বশেষ) অঙ্গরাজ্য হিসেবে হাওয়াই অন্তর্ভুক্ত হয়। এর রাজধানীর নাম হনলুলু (Honolulu, হাওয়াইয়ান উচ্চারণে:"হোনোলুলু", ইংরেজি উচ্চারণ: "হনালূলূ")। এটি যুক্তরাষ্ট্রের দক্ষিন-পশ্চিমাংশে, প্রশান্ত মহাসাগরে অবস্থিত। ডেভিদ ইগে বর্তমানে এর গভর্নর হিসেবে নিযুক্ত আছেন।
ষ্টীল গিটার
ষ্টীল গিটার একটি বিশেষ ধরণের বাদ্যযন্ত্র। ভারত এবং বাংলাদেশে এটি হাওয়াইয়ান গিটার নামে পরিচিত। দেখতে অনেকটা সাধারণ এ্যাকস্টিক গিটারের মতো হলেও ষ্টীল গিটার একটু ভিন্ন প্রকৃতির। ষ্টীল গিটারের তারগুলো ফ্রেটবোর্ড এর থেকে একটু উপরে ওঠানো। বাজানোর সময় গিটারটি বাদকের কোলে সমান করে রাখা হয় এবং একটি নলাকৃতির ষ্টীল বার দিয়ে তারগুলোর ওপর স্লাইড করে গিটারটি বাজানো হয়। আমেরিকার হাওয়াই দ্বীপে এই গিটার আবিষ্কার হয় বলে এটি হাওয়াইয়ান গিটার নামে পরিচিত।